**VIII. évfolyam MÚLT-JELEN-JÖVŐ Irodalom - ÉV VÉGI PROJEKTVIZSGA**

  Az alábbi feladatokból egyet kell választani, a vizsgahéten elkészíteni. A szóbeli vizsga a projekt kb. 5 perces prezentációja. A prezentáció a munkafolyamatot mutassa be. A projektnaplót a tervektől a megvalósításról és természetesen a kész művet is le kell adni.

1. Egy szabadon választott irodalmi mű **átdolgozása** szabadon választott műfajban. (hangjáték, film, képregény, videoklipp stb.)
2. Valamely epochában olvasott ( esetleg más) novella **dramatizálás**a. (olyanná kell alakítani, mintha drámának írták volna) pl.: Kosztolányi: A kulcs
3. Az egész műre kiterjedő **jelmez- és díszlettervek** a Szentivánéji álom c. drámához

Készíts rajzokat a főbb szereplőkről, min. 5-6 darabot, és három helyszínről, amelyeken megjelennek a terveid. Fontos, hogy minden kép mellett legyen szöveges leírás az adott szereplő jelleméről vagy a jelenet magyarázatához. Prezentációd során avasd be a hallgatóságot a műhelymunka titkaiba!

1. **Képes könyv** készítése; a tanult versek illusztrálása

Készíts egy 8-10 oldalas antológiát, amelynek tartalmaznia kell egy bevezetőt arról, milyen fő gondolat(ok) alapján állítottad össsze a kötetet, mi alapján alakítottad ki a versek sorrendjét. Írj minden vers mellé minimum 10-15 mondatos magyarázatot, amelyben kifejted viszonyod az adott vershez vagy alkotóhoz vagy a benne talált hangulathoz. Állíts össze egy egyedi kislexikont a szerzők általad legfontosabbnak ítélt életrajzi adataival. Tüntesd fel az adatok, források lelőhelyét (bibliográfia). A prezentáció a bemutatás és a magyarázat az elkészülési folyamatról.

1. **Oknyomozó riport** írása - Gogol: Az orr vagy Lázár Ervin: A bajnok c. novella alapján.

Nézz utána az oknyomozó riport követelményeinek, a mű által festett világ hátterének, környezetének! A mű világára támaszkodva dolgozz, de saját ötletekkel is kiegészítheted munkád. A projekt terjedelme 3-5 oldalas írásmű, a prezentáció a "nyomozás"-ról szóló kutatás beszámolója.

1. Elbeszélő **fotó-képregény** írása-rajzolása.

Készíts egy olyan rajzos-szöveges munkát, ahol a változó táj meghatározója az eseményeknek. Terjedelem 7-10 oldal, 5-6 kép oldalanként. Az elképzelt történet feleljen meg az elbeszélő művek szerkezetének, a fotók pedig tartalmazzanak a tájról hangulati és jelképes elemeket! A prezentáció a bemutatás és a magyarázat az elkészülési folyamatról.

1. **Tájversek** – antológia készítése

Legyen benne vers Magyarország fontos tájegységeiről, minden évszakból, és minél több korszakból, legyen benne mai költő verse is

1. **Költői est** összeállítása, ennek forgatókönyve, itt a prezentáció ennek előadás

Állítsd össze egy minimum 25 versből álló műsor forgatókönyvét. Tervezd meg, hogy milyen alkalomból, milyen közönségnek készül. Fontos, hogy fogalmazz meg egy bevezető szöveget, amelyben a koncepciót, tematikát, a válogatást ismerteted, s ami a nézőknek, hallgatóknak közvetlenül szól. Maga a prezentáció a bevezető beszéd és 3-4 mű művészi előadása.

9. Az **Én újságom**. Egy irodalmi hetilap egy számának összeállítása, amely 14-15 éveseknek szól. Legyenek benne cikkek, ajánlók, kritikák, illusztrációk, szépirodalmi művek.

**A vizsga részei:**

1. Projektmunka - A vizsgaidőszakban kell elkészíteni
2. Epochavers - az öt vers közül az egyik kisorsolt epochavers elmondása!
3. Kb. 10 perces projektbeszámoló - A vizsga során kell előadni!

**A vizsga menete:**

Az alábbi témák közül egyet kell kiválasztani, otthon elkészíteni, majd a vizsgára a kész, megvalósított munkát elhozni.

A vizsga a prezentáció, melynek során az elkészült művet kell bemutatni (az alapkoncepciót, a vizsgatéma kialakulásának folyamatát, a munkafolyamatot, benne a nehézségeket és a szép megvalósulásokat; a bevezető, elméleti hátteret rögzítő „tanulmány” tartalmát, és az elkészült műveket).

**A projektmunka:**

Munkád készítésekor figyelj a címadástól a (számodra) logikus elrendezésen át a tördelés, kidolgozottság megfelelő mértékére, minőségére, a végső forma kialakítására!

Készíts feladattervet, ötletlistát, és munkanaplót (mikor, mivel, mennyi időt foglalkoztál)!

**Értékelés:** projekt: 50 pont, bemutató: 30 pont nyelvi minőség: 20 pont = **ÖSSZ: 100 p**

Jó munkát, sok sikert!

**Konzultáció**: igény szerint, megbeszélés alapján, szerdán délelőtt

**Vizsga: 2016. június 9. csütörtök 9 óra nyolcadikos kisiskola**

Budapest, 2016. június 3.

Bodonczy Andrea Tóthné Barcs Ágnes

bodonczy@gmail.com barcsagnes2@gmail.com